open-index/open-wikipedia-markdown huggingface dataset:
2Cellos (դուետ)

**2Cellos**, խորվաթականթավջութակային դուետ` Լուկա Շուլիչի(Luka Šulić) և Ստեփան Հաուսերի (Stjepan Hauser) մասնակցությամբ։ Sony Masterworks-ում 2011 թվականին գրանցվելուց հետո նրանք թողարկել են երեք ալբոմ և հիմնականում կատարում են հայտնի փոփ և ռոք երգերի գործիքային տարբերակներ։ Դուետը ելույթներ է ունենում բազմաթիվ երկրներում, այդ թվում նաև ամերիկյան հեռուստաշոուներում, ներառյալ Glee-ն և The Bachelor-ը։

## Դուետի ստեղծումը
Շուլիչը ծնվել է Մարիբորում, Սլովենիայում։ Հայրը խորվաթ է, մայրը` սլովենացի։ Հաուսերը ծնվել է Փուլայում` Խորվաթիայում։ Դասական կրթություն ունեցող երկու երաժիշտները հանդիպել են Խորվաթիայում մի վարպետության դասի ժամանակ, երբ դեռ դեռահասներ էին։ Շուլիչը` երկուսից ավելի երիտասարդը, սովորել է Զագրեբի Երաժշտական ակադեմիայում, ապա` Վիեննայում։ Շուլիչն ավելի ուշ ընդունվել է Լոնդոնի երաժշտական արքայական ակադեմիան։ Հաուսերը սովորել է Մանչեսթերի Հյուսիսային արքայական երաժշտական քոլեջում` Լոնդոնի Trinity Laban-ում ուսումնառությունից հետո։

Դուետը ստեղծվեց այն բանից հետո, երբ երկու երաժիշտների կողմից ձայնագրված Smooth Criminal-ը հիթ դարձավ յութուբ կայքում` առաջին երկու շաբաթում գրանցելով ավելի քան երեք միլիոն դիտում և 2016 թվականի մայիսի դրությամբ մոտավորապես 18 միլիոն դիտում։ receiving over three million views in the first two weeks and over eighteen million views as of May 2016. Տեսահոլովակի ստեղծման համար մեծ խոչընդոտ էին երաժիշտների ֆինանսական դժվարությունները` չնայած Մեծ Բրիտանիայում նրանց ունեցած հաջողությանը։ Դուետը հանդիպել է Փուլայում, որտեղ Հաուսերի ընկերներից մեկը առաջարկեց նրանց փոփ երաժշտության մարկետ ստեղծել Smooth Criminal-ի հիման վրա նկարահանած հոլովակով։ Տեսահոլովակը տեղադրվեց 2011 թվականի հունվարի 20-ին. պատկերում է Շուլիչին ու Հաուսերին միայնակ սպիտակ սենյակում` Ջեքսոնի մեղեդին նվագելիս։ Փաստորեն, նրանք սրանով գործընկեր դարձան։ In fact, before they became partners, the two cellists were sometimes considered rivals, competing against each other in music contests.

## Ծանոթագրություններ

Կատեգորիա:2011 հիմնադրված երաժշտական խմբեր
Կատեգորիա:Դուետներ
Կատեգորիա:Թավջութակահարներ
Կատեգորիա:Խորվաթ երաժիշտներ
Մոսկվա Սիթի

**Մոսկովյան միջազգային գործարար կենտրոն «Մոսկվա Սիթի»** (*, ՄՄԳԿ «Մոսկվա Սիթի»*), կառուցվող գործարար շրջան Ռուսաստանի մայրաքաղաք Մոսկվայում։ Այս պահին հանդիսանում է Մոսկվայի կենտրոնական վարչական շրջանի մաս։

«Մոսկա Սիթիի» շրջանակներում ստեղծվում է գործարար ակտիվության գոտի, որը միավորում է բիզնեսը, բնակությունը և ժամանցը։ Ողջ ՄՄԳԿ «Մոսկվա Սիթի» նախագծի ստեղծման և զարգացման աշխատանքները կառավարող ընկերությունը ԲԲԸ «Սիթին» է, իսկ տեխնիկական պատվիրատուն և Մոսկվա քաղաքի ներկայացուցիչը՝ «Ցենտր Սիթի» պետական ունիտար ձեռնարկությունը։

ՄՄԳԿ «Մոսկվա Սիթիում» կառուցապատման աշխատանքները տարվում են Պրեսնյայի առափնյա հատվածում, որի ընդհանուր մակերեսը կազմում է 100 հա, որից 60 հեկտարը ենթակա է նոր կառուցապատման։ 2014 թվականին Մոսկվա Սիթիում ներդրումների ընդհանուր ծավալը կազմել է մոտ $12 մլրդ$։ 2016 թվականի տվյալներով Մոսկվա Սիթիում կառուցված է նախատեսված 23 շինություններից 20-ը։ Եվս յոթը գտնվում են կառուցման փուլում, իսկ չորսը՝ նախագծման։

## Պատմություն
right|մինի|300px|Մոսկվա Սիթին 2015թ հունիսի 3-ին
Մոսկվայում միջազգային բիզնես-թաղամաս ստեղծելու առաջին մտադրութունները եղել են 1992 թվականին։ Մտահաղացման հեղինակը ճարտարապետ Բորիս Իվանովի Տխորն էր, որը միջազգային գործարար կենտրոն ստեղծելու առաջարկով դիմեց Յուրի Լուժկովին։ Այդ ժամանակ հատուկ ՄՄԳԿ «Մոսկվա Սիթիի» կառուցման համար ստեղծվեց «Մոսկվա Սիթի» բաժնետիրական ընկերությունը, որը հետագայում վերափոխվեց ԲԲԸ «Սիթիի», որն էլ հանդիսանում է «Մոսկվա Սիթին» ստեղծող ընկերությունների վերահսկող մարմին։

## Կառուցվածք, աշխատանքների կազմակերպում
### ԲԲԸ «Սիթի»
ՄՄԳԿ «Մոսկվա Սիթիի» ստեղծման և զարգացման կառավարող ընկերությունը ստեղծվել է 1992 թվականին։ 1994 թվականին Մոսկվայի ղեկավարությունը համաձայնագրով ՄՄԳԿ «Մոսկվա Սիթի» նախագծի ստեղծման և զարգացման կառավարչական աշխատանքները հանձնեց (30.12.1994) «Սիթի» բաց բաժնետիրական ընկերությանը։

2014 թվականին «Սիթիի» հիմնական ղեկավարը դարձավ Օլեգ Մալիսի «Solvers» խումբը։

## Շինությունների տեղաբաշխում
Մոսկվա Սիթիի նախագիծը|center|500px|մինի

### Շինությունների ցուցակ

### Կառույցներ

### Նախագծերի փոփոխություն

## Ծանոթագրություններ

## Արտաքին հղումներ
* ՄՄԳԿ «Մոսկվա Սիթիի» կայքը
* ՄՄԳԿ «Մոսկվա Սիթի» նախագծի վերահսկող ընկերություն
* Քարտեզ

Կատեգորիա:Մոսկվա
Կատեգորիա:Մոսկվայի տնտեսություն
Դավիթ Բաբախանյան

**Դավիթ Ալեքսանդրի Բաբախանյան** (), հայ ռեժիսոր, պրոդյուսեր, սցենարիստ։ Աշխատանքային գործունեությունն սկսել է 1995 թվականին՝ որպես սցենարիստ համագործակցելով «Շարմ Հոլդինգի» հետ։ 2003 թվականին սկսել է համագործակցել Արմենիա, 2009 թվականին՝ Հայաստանի հանրային հեռուստաընկերությունների հետ։

## Կենսագրություն
Դավիթ Բաբախանյանը ծնվել է Երևանում։ Սովորել է Երևանի թիվ 149 միջնակարգ դպրոցում, 1992-1998 թվականներին՝ Երևանի պետական բժշկական համալսարանում՝ բուժական գործ ֆակուլտետում։ 1998-2000 թվականներին սովորել է արդինատուրայում՝ մաշկաբան-վեներոլոգ մասնագիտացմամբ։  Համալսարանն ավարտելուց հետո ծառայել է բանակում՝ որպես բուժծառայության լեյտենանտ։ Աշխատանքային գործունեությունն սկսել է 1995 թվականին՝ համագործակցելով «Շարմ Հոլդինգի», 2003 թվականից՝ Արմենիա հեռուստաընկերության հետ։

2003-2008 թվականներին եղել է «Կարգին հաղորդում» հումորային նախագծի ռեժիսորը։
2009 թվականից համագործակցել է Հայաստանի հանրային հեռուստաընկերության հետ՝ մեկ տարի հետո նկարահանելով «Հրեշտակների դպրոց» հեռուստասերիալը։ 2010 թվականին  նկարահանել է «Կյանքի կառուսել» կարճամետրաժ պատում-հեռուստանովելները։

«Շարմ Հոլդինգի» հետ նկարահանել են «Պահանջվում է միլիոնատեր», «Փեսացուն կրկեսից»,  «Poker.am» «Հյուսիս հարավ» կինոնկարները։ 2011 թվականին հանդես է եկել որպես «Փեսացուն կրկեսից» կինոնկարի ռեժիսոր, 2012 թվականին նկարահանել է կատակերգական ժանրի «Poker.AM» կինոնկարը, 2015-ին որպես ռեժիսոր և սցենարիտստ նկարահանել է «Հյուսիս հարավ» կինոնկարները։  2012 թվականից Արմենիա հեռուստաընկերության գլխավոր տնօրենն է և տարբեր հեռուստանախագծների և ֆիլմերի համահեղինակ, պրոդյուսեր։

2013-2015 թվականներին եղել է «Տնփեսա» սիթքոմի պրոդյուսերը և 2014-2019 թվականներին «Ֆուլ Հաուս» սիթքոմի համահեղինակը, 2015-2017 թվականներին՝ «Դոմինո» սիթքոմի համապրոդյուսերը։

2015 թվականին Բաբախանյանը նկարահանել է Հյուսիս-Հարավ կինոկատակերգությունը, որն առաջին հայաստանյան ֆիլմն է, որտեղ կիրառվել են 3D-անիմացիոն և վիզուալ մեծածավալ էֆեկտներ։

2019 թվականին, երբ Հայաստանում տեսահոլովակի նկարահանումներ էին կատարում ռուս ռեփեր Տիմատին և Նազիման, հայկական կողմից այդ աշխատանքներում համապրոդյուսերը Դավիթ Բաբախանյանն էր։

2019 - 2020 թվականներին որպես հեռուստաընկերության տնօրեն Դավիթ Բաբախանյանը գործակցել է Associated Television International (USA) և Academy Films (Armenia) ընկերությունների հետ և ԱՄՆ-ի համար նկարահանվել են «Մահվան ջոկատ» և «Քավարան»  հեռուստաֆիլմերը՝ անգլերեն լեզվով։

2021 թվականից Հայ-ռուսական սլավոնական համալսարանում ռեժիսորական վարպետություն խմբի ղեկավարն է։

## Նախագծեր

## Ծանոթագրություններ

Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ կինոռեժիսորներ
Կատեգորիա:Հայ պրոդյուսերներ
Կատեգորիա:Հայ ռեժիսորներ
Կատեգորիա:Հայ սցենարիստներ
Ղուրանի տուն

**Ղուրանի տուն** (), թանգարան Բահրեյնում, որ մասնագիտացված է Ղուրանի հարցերով։ Թանգարանը կառուցվել է 1990 թվականին իսլամական ավանդական ոճով և համարվում է իսլամական ամենահայտնի թանգարաններից մեկն աշխարհում։ Նրանում պահվում են Ղուրանի ձեռագիր օրինակներ` հավաքված իսլամական ողջ աշխարհից, գիտական և իսլամական գրականություն, Ղուրանի թարգմանություններ, կարևորություն ներկայացնող այլ նյութեր։

## Կառուցում
Համալիրի շինարարությունը սկսվել է 1984 թվականին, պաշտոնական բացումը տեղի է ունեցել 1990 թվականի մարտին Աբդուլ Լաթիֆ Ջասիմ Կանուի կողմից։ Հավաքածուի հիմքը կազմում է իսլամական արվեստի հազվագյուտ ձեռագրերի` Կանուի անձնական հավաքածուն։ Թանգարանը կառուցվել է Բահրեյնի բնակիչների նվիրատվությունների հաշվին։ Թանգարանի հավաքածուն կազմում են ձեռագրեր իսլամական աշխարհի տարբեր կողմերից` Չինաստանի արևելքից մինչև Իսպանիա և արևմուտք։

## Ծառայություններ
250px|մինի|ձախից|Ղուրանի պատառիկ, 7-րդ դար
Ղուրանի տունը այցելուների համար բաց է աշխատանքային օրերին ժամը 9-12-ը, շաբաթ օրը` 4-6-ը։ Արտաքինից կառույցը 12-րդ դարի մզկիթ է հիշեցնում։ Այն ունի 12 ցուցասրահ, ինչպես նաև մզկիթ, գրադարան, լսարաններ և մեդրեսե։ Ապակյա մեծ գմբեթը խոյանում է մեծ սրահի և մզկիթի վրա։ Միհրաբը պատված է կերամիկական երկնագույն սալիկներով` փորագրված Ղուրանի հատվածներով։

Գրադարանի գրքային ֆոնդը կազմում է 50.000 գիրք և ձեռագիր` երեք լեզուներով` արաբերեն, անգլերեն և ֆրանսերեն։ Գրադարանն ու ընթերցասրահները այցելուների համար բաց են աշխատանքային բոլոր օրերին, իսկ հետազոտողների, մասնագետների համար տրամադրվում են առանձին շինություններ։

Լսարանում, որը հիմնականում օգտագործվում է դասախոսությունների և համաժողովների համար, կարող են տեղավորվել 150 մարդ։ Դասախոսներ են հրավիրվում շատ երկրներից, այդ թվում` ԱՄՆ-ից, Մեծ Բրիտանիայից, Ֆրանսիայից։

## Թանգարան
200px|մինի|ձախից|Հատված Ղուրանի մագաղաթյա ձեռագրից
Թանգարանն ունի 10 ցուցասրահ, որոնք տեղակայված են երկու հարկերում։ Դրանցում ցուցադրվում են Ղուրանի` տարբեր շրջանների ձեռագրերից հազվագյուտ օրինակներ` սկսած հիջրայի 1-ին դարից (700 թվական)։ Այնտեղ պահվում են մագաղաթյա ձեռագրեր Սաուդյան Արաբիաից` մասնավորապես Մեքքայից և Մեդինայից, Դամասկոսից, Բաղդադից։ Ձեռագրերը պահվում են հատուկ պայմաններում, որպեսզի դրանք զերծ մնան վնասումից։ Թանգարանում պահվում են Ղուրանի հազվագյուտ օրինակներ, որոնք տպագրվել են 1694 թվականին Գերմանիայում, Ղուրանի լատիներեն թարգմանություն (1548), խալիֆ Ուսման իբն Աֆֆանի կառավարության օրոք ստեղծված Ղուրանի առաջին օրինակը, Ղուրանի փոքր օրինակներ, որոնք հնարավոր է ընթերցել միայն օպտիկական սարքերով։

Թանգարանում պահվում են ոլոռի և բրնձի հատիկներ, որոնց վրա գրված են հատվածներ Ղուրանից, ինչպես նաև իսլամական աստվածաբանների աշխատություններ։ Ղուրանի թանգարանը միակն է աշխարհում, որը նվիրված է Ղուրանին և նրա հետազոտություններին։

## Ծանոթագրություններ

Կատեգորիա:Իսլամական մշակույթ
Կատեգորիա:Բահրեյնի թանգարաններ
Կատեգորիա:Ղուրան
Կատեգորիա:1990 հիմնադրված թանգարաններ
Կատեգորիա:1990 հիմնադրումներ Բահրեյնում
Շնող (այլ կիրառումներ)

**Շնող**, կարող է վերաբերել՝
* Շնող - համայնք Լոռու մարզում
* Շնող - գյուղ Հայաստանի Լոռու մարզում
* Շնող - գետ Հայաստանի Լոռու մարզում, Դեբեդի աջ վտակը
Շնչառություն (այլ կիրառումներ)

**Շնչառություն**, կարող է վերաբերել՝
* Շնչառություն - կենդանիների, բույսերի, միկրոօրգանիզմների էներգափոխանակության հիմնական ձև
* Շնչառություն - 1988 թվականին Հայֆիլմ կինոստուդիայում նկարահանված հայկական ֆիլմ
Ջեյմս Օգլտորպ

**Ջեյմս Օգլտորպ** (, )՝ բրիտանացի գեներալ, Ջորջիա գաղութի հիմնադիր։ Հայտնի է նաև որպես սոցիալական բարեփոխիչ, Մեծ Բրիտանիայի աղքատ խավի ներկայացուցիչների տեղափոխման պլանի հեղինակ։

## Գործունեություն
1714 թվականին նա ընդունվել է օքսֆորդյան *Corpus Christi* քոլեջ, բայց նույն տարում միացավ Եվգենի Սավոյացու բանակին, շուտով դառնալով նրա օգնականը և աչքի ընկավ 1716-1718- ական թվականներին թուրքերի դեմ արշավանքում։

1722 թվականին ընտրվեց խորհրդարանի պատգամավոր, հանդես եկավ անգլիական նավատորմի նավաստիների, ինչպես նաև պարտապանների բանտի բանտարկյալների կենսապայմանների բարելավման համար, միաժամանակ խթանելով Հյուսիսային Ամերիկա մայրցամաքում նոր գաղութներ հիմնելու գաղափարը, որոնք կարելի էր բնակեցնել Անգլիայի անվճարունակ բնակչությամբ և Եվրոպայի ճնշված բողոքականներով։ 1728 թվականին նրան հաջողվեց խորհրդարանում օրենք մտցնել պարտապանների բանտի բարեփոխման մասին, իսկ 1730 թվականին՝ թույլտվություն ստանալ Ամերիկայում նոր գաղութ հիմնելու համար։

1732 թվականին գաղութականների առաջին խումբը Օգլտորպի գլխավորությամբ ուղևորվեցին ամերիկյան ժամանակակից Ջորջիա նահանգի տարածքը, տարեվերջին ժամանելով ներկայիս Հարավային Կարոլինայի տարածք և 1733 թվականի փետրվարի 12-ին հիմք դրեցին ապագա Ջորջիայի առաջին բնակեցմանը, համաձայնագիր կնքելով հնդկական ցեղի հետ։ 1734 թվականի փետրվարի 21-ին Օգլտորպը հիմնեց Ջորջիայի առաջին մասոնական օթյակը (ըստ որոշ տվյալների առաջին օթյակը Հարավային Ամերիկայում)

1739-1742-ական թվականներին Օգլտորպը գլխավորել է բրիտանական և նրանց դաշնակից հնդկական զորքերը իսպանական Ֆլորիդայի դեմ արշավանքում(«Պատերազմներ  Ջենքինս  ականջի համար» և համապատասխանաբար Ավստրիական ժառանգության պատերազմներ)։ Նա անձամբ էր գլխավորում զորքը իսպանական տարածքում բազմաթիվ հաջող արշավների ժամանակ, պաշտպանեց Ֆրեդերիկի ամրոցը, սակայն 1740 թվականին չկարողացավ վերցնել Սան-Ավգուստին ամրոցը։

Ժամանակակից պատմաբանների կողմից հաճախ գնահատվում է որպես վատ հրամանատար, սակայն 1742 թվականին իսպանացիները Ֆլորիդայի տարածքից ներխուժեցին Ջորջիա, Իսկ Օգլտորպը կարողացավ ջարջախել նրանց զորքը՝ Բլադի-Մարշի մոտ ճակատամարտում, Անգլիայում նրան հերոս էին համարում և մեկ տարի անց վերադառնալով հայրենիք պարբերաբար բարձրացումներ ստացավ զինվորական ծառայության մեջ։ Նա շարունակեց իր գործունեությունը խորհրդարանում, միաժամանակ զբաղվելով իսպանացիներից Ջորջիայի պաշտպանության նպատակով զորքի հավաքագրման կազմակերպմամբ։

1745 թվականին նա մասնակցեց յակոբինյան երկրորդ ապստամբության ճնշմանը, մասնավորապես ապստամբներին հետապնդելուն, բայց վատ եղանակի պատճառով հետապնդումը ընդհատեց մեկ գիշերով, ինչի շնորհիվ յակոբիկները կարողացան փախչել Շոտլանդիա։ Այդ արարքի համար Օգլտորպին հանձնեցին դատարանին, արդյունքում նրան արդարացրեցին, նույնիսկ գեներալի կոչում տվեցին, բայց էլ երբեք  չթույլատրեցին գլխավորել զորքը։

Մահից մի քանի ամիս առաջ՝ 1785 թվականին, նա ուղևորություն ձեռնարկեց դեպի նորանկախ Ամերիկայի Միացյալ Նահանգներ, որպես բրիտանական առաջին դեսպան։

## Մատենագիտություն
* Ettinger, Amos Aschbach. Oglethorpe: A Brief Biography (Macon, Ga., 1984):
* Inscoe, John C. ed., James Edward Oglethorpe: New Perspectives on His Life and Legacy (Savannah, Ga., 1997):

## Ծանոթագրություններ

## Արտաքին հղումներ
* Статья в Энциклопедия Британника|Британской энциклопедии

Կատեգորիա:Մեծ Բրիտանիայի քաղաքական գործիչներ
Կատեգորիա:Բրիտանացի դիվանագետներ
Շոլդա (այլ կիրառումներ)

**Շոլդա**, կարող է վերաբերել՝
* Շոլդա - գետ Ռուսաստանում, հոսում է Վոլոգդայի մարզում
* Շոլդա - գետ Ռուսաստանում, հոսում է Վոլոգդայի մարզում
Շողակաթ (այլ կիրառումներ)

**Շողակաթ**, կարող է վերաբերել՝
* Շողակաթ - մինչ 2017 թ. Շորժա անվանվող գյուղի նոր անվանում
* Շողակաթ - Դրախտիկ, Աղբերք, Շողակաթ, Արտանիշ, Ջիլ, Ծափաթաղ գյուղերը ընդգրկող խոշորացված համայնք
* Շողակաթ - եկեղեցի Վաղարշապատի հյուսիսային կողմում
* Շողակաթ - կրոնաբարոյական, տրամաբանասիրական, գրական ամսագիր, պարբերագիրք
* Շողակաթ - հայկական համազգային հոգևոր-մշակութային ուղղվածություն ունեցող հեռուստաալիք
* Շողակաթ - Սուրբ Շողակաթ մատուռ Թավրիզում
Շոշ (այլ կիրառումներ)

**Շոշ**, կարող է վերաբերել՝
* Շոշ - գյուղ Լեռնային Ղարաբաղի Հանրապետության Ասկերանի շրջանում
* Շոշ - հնագույն քաղաք, հնագույն Էլամ պետության մայրաքաղաքը
Շոպֆլոխ (այլ կիրառումներ)

**Շոպֆլոխ**, կարող է վերաբերել՝
* Շոպֆլոխ - կոմունա Գերմանիայում, Բադեն Վյուրտեմբերգ երկրամասում
* Շոպֆլոխ - կոմունա Գերմանիայի Բավարիա երկրամասում
Շոկոլադի թանգարան (այլ կիրառումներ)

**Շոկոլադի թանգարան**, կարող է վերաբերել՝
* Շոկոլադի թանգարան - մասնավոր թանգարանն Բարսելոնայում (Կատալոնիա)
* Շոկոլադի թանգարան - թանգարան Բրյուգգեում
* Շոկոլադի թանգարան - թանգարան Բելգրադում
* Շոկոլադի թանգարան - թանգարան Պոկրովում
* Շոկոլադի թանգարան - թանգարան Մոսկվաում
Շուբան (այլ կիրառումներ)

**Շուբան**, կարող է վերաբերել՝
* Շուբան - գյուղ Վրաստանում
* Շուբան - գյուղ Վրաստանում
* Շուբանի - գյուղ Վրաստանում
Հովհաննես Գեորգիյան

**Հովհաննես Գեորգիյան** (ռուսական հնչողությամբ՝ **Օգանես Գեորգիյան,** , փետրվարի 9, 1967, Լուգանսկ - դեկտեմբերի 25, 2016, Սոչի), հայազգի ռուսաստանաբնակ երգիչ (տենոր)։ Զոհվել է Սոչիի մոտակայքում 2016 թվականի դեկտեմբերի 25-ին տեղի ունեցած Տու-154 ինքնաթիռի ավիավթարի ժամանակ։

## Կենսագրություն
Հովհաննես Գեորգիյանը ծնվել է 1967 թվականին Լուգանսկում (այն ժամանակ՝ Վորոշիլովգրադ)։ Առաջին կրթությամբ ճարտարագետ-մեխանիկ էր։ 1991-1994 թվականներին սովորել է Դոնեցկի Ս․ Պրոկոֆևի անվան պետական երաժշտական ակադեմիայում։ 1998 թվականին ավարտել է Ուկրաինայի երաժշտության ազգային ակադեմիայի (Կիև) վոկալի բաժինը (ղեկավար՝ Կոնստանտին Օգնեվոյ)։

1998-1999 թվականներին Հովհաննես Գեորգիյանը խաղացել է Մոսկվայի Եվգենի Կոլոբովի անվան «Նոր օպերա» թատրոնում։ 1999 թվականին դարձել է Մոսկվայի Ստանիսլավսկու և Նեմիրովիչ Դանչենկոյի անվան Ակադեմիկական Երաժշտական թատրոնի մենակատար։ Խաղացել է «Բոհեմ», «Վերտեր», «Սիրո խմիչք», «Այսպես են վարվում բոլոր կանայք կամ Սիրահարների դպրոց», «Լյուչիա դի Լամերմուր», «Հոֆմանի հեքիաթներ», «Դեմոն» ներկայացումներում։

Խաղացել է նաև Ռուսաստանի օպերայի և բալետի պետական ակադեմիական թատրոնում։ Հիշվող դերակատարումներ է ունեցել Միխայիլ Գլինկայի «Իվան Սուսանին»,  Սերգեյ Պրոկոֆևի «Սեր առ երեք նարինջները» ներկայացումներում։ Համագործակցել է Մոսկվայի «Արբատ օպերա» թատրոնի հետ։

Վերջին տարիներին Գեորգիյանը ելույթ է ունեցել «Օպերայի ուրվականը» մյուզիքլում։ Շրջագայել և ելույթներ է ունեցել Իտալիայում, Ֆրանսիայում, Գերմանիայում, ԱՄՆ-ում, Կանադայում։ Օպերայի սիրահարները նրան  «ռուսական Պավարոտտի» են անվանել։

Հանդես է եկել Ռուսական բանակի Ա. Վ. Ալեքսանդրովի անվան երգի ու պարի համույթում, որի կազմում 2016 թվականի դեկտեմբերի 25-ին մեկնել է Սիրիա՝ ռուսական զինվորների Նոր տարին համերգով շնորհավորելու։ Ճանապարհին զոհվել է ավիավթարի պատճառով։

## Մրցանակներ
* Դավիդ Անգուլաձեի անվան տենորների միջազգային մրցույթի մրցանակակիր (Բաթում, Վրաստան, 1995).
* Երիտասարդ վոկալիստների միջազգային մրցույթի դափնեկիր (Բռնո, Չեխիա)

## Ծանոթագրություններ

Կատեգորիա:1967 ծնունդներ
Կատեգորիա:2016 մահեր
Կատեգորիա:Դեկտեմբերի 25 մահեր
Կատեգորիա:Հայ երգիչներ
Կատեգորիա:Տենորներ
Կատեգորիա:Փետրվարի 9 ծնունդներ
Blackfield (խումբ)

**Blackfield,** երաժշտական նախագիծ, որը ստեղծվել է Porcupine Tree-ի վոկալիստ Սթիվեն Ուիլսոնի և իսրայելցի ռոք երգիչ Ավիվ Գեֆֆենի կողմից։

## Պատմությունը
մինի|Բլեքֆիլդ խումբը, 2005 թվականի մարտի 10-ին ԱՄՆ-ի Նյու Յորք քաղաքում կայացած համերգի ժամանակ:

2000 թվականին Ավիվ Գեֆֆենը, ով Porcupine Tree-ի մեծ երկրպագու էր, հրավիրում է խմբին Իսրայելում համերգով հանդես գալու։ Ավիվ Գեֆֆենի ու Porcupine Tree-ի առաջատար Սթիվեն Ուիլսոնի միջը հաստատվում են ընկերական հարաբերություններ և երաժիշտները որոշում են միասին աշխատել (Ավիվ Գեֆֆենը մասամբ մասնակցություն է ունեցել In Absentia ալբոմի ձայնագրման մեջ, որպես բեք-վոկալիստ)։

Չնայած նախապես երաժիշտները պլանավորել էին ձայնագրել մինի-ալբոմ 2001 թվականին, նրանց 1-ին միասնական գործը եղավ Blackfield անունով մեծ ալբոմը, որը հրապարակվեց 2004 թվականին Իսրայելում և Եվրոպայում, իսկ 2005 թվականին՝ նաև ԱՄՆ-ում։ 2004 թվականի սկզբներին խումբը հեռուստատեսային պրոմո ակցիաների շրջանակում 1-ին անգամ Իսրայելում հանդես եկավ համերգով։ Այդ ընթացքում խմբին միացավ նաև հարվածային գործիքներ նվագող Քրիս Մեյթլենդը, ով 1993-2002 թվականներին նվագել է Porcupine Tree-ի հետ։ Այնուհետև 2004 թվականի աշնան տուրի համար նրան փոխարինեց Թոմեր Զիդկյահուն՝ Նիրա Զիդկյահուի եղբայրը, ով 1997-1998 թվականներին հրավիրված երաժիշտ էր Genesis-ում։

Բացի 7 օրիգինալ ստեղծագործություններից խումբը ձայնագրել է նաև «Scars», «Cloudy Now» և «Glow» գործերը, որոնք գրվել են Ավիվ Գեֆֆենի կողմից, սակայն որպես սոլո գործեր հրապարակված չէին։ Նշված գործերը անգլերեն են թարգմանվել Սթիվեն Ուիլսոնի կողմից։ Հրապարակել են նաև Porcupine Tree-ի «Feel So Low» գործը Ավիվ Գեֆֆենի վոկալով։

Հաջորդ ալբոմը *[[Blackfield II]]-*ն էր, որը հրապարակվել է 2007 թվականի փետրվարին Եվրոպայում, իսկ մարտին՝ նաև ԱՄՆ-ում։
մինի|Սթիվեն Ուիլսոնը:
2007 թվականին խմբից հեռանում է ստեղնաշարայյին գործիքներ նվագող Դենիել Սալոմանը։ Նրան փխարինեց իսրայելական հայտնի HaYehudim հարդ ռոք խմբի երաժիշտ Էրան Միտելմանը (Eran Mitelman):

2008 թվականի հարցազրույցի ժամանակ Սթիվեն Ուիլսոնը խմբի հետագա ճակատագրի մասին ասել է՝

*«Ինչ վերաբերվում է խմբի աշխատանքներին՝ ես կարծում եմ մենք կսկսենք աշխատել նոր նյութի վրա։ Ես համարյա կասկածներ չունեմ, որ կլինեն նոր ձայնագրություններ։ Դա վերաբերում է և No-Man-ին և իմ մյուս նախագծերին։ Չկա ոչ մի պատճառ դադարեցնելու համար, քանի դեռ կա ինչ-որ բան, որի մասին կարելի է երգել»:*Անգլ.՝*«I think we’re going to tentatively start working on some new songs and that’s as far as we’ve got regarding planning. I think there almost certainly will be another record. As with No-Man and my other projects, there’s no reason to stop doing them as long as the music keeps flowing».*2010 թվականի ապրիլին Ավիվ Գեֆֆենն ու Սթիվեն Ուիլսոնը նոր ալբոմի ձայնագրությունները սկսելու համար հավաքվում են ստուդիայում։ Ալբոմը հրապարակվում է 2011 թվականին *[[Welcome to my DNA]]* անունով։

## Սկավառակագրություն

### Ալբոմներ

### DVD

### Սինգլներ

## Ծանոթագրություններ

## Արտաքին հղումներ
* Blackfield — official website
* Blackfield at last.fm
* Blackfield at MySpace Music
* The Seaweed Farm  — Blackfield / Steven Wilson related news

Կատեգորիա:Երաժշտական խմբեր այբբենական կարգով
Կատեգորիա:Բրիտանական երաժշտական խմբեր
Կատեգորիա:2001 հիմնադրված երաժշտական խմբեր
Ակնիկ

**Ակնիկ**, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագ քաղաքից 7-8 կմ հյուսիս-արևելք` բլրոտ, անտառախիտ և աղբյուրաշատ վայրում։

Մոտակայքում էին գտնվում Օձգեղ, Տեգգե, Պռաստիկ և Յաղթուկ գյուղերը։

## Կլիմա
Ուներ լեռնային կլիմա։

## Օգտակար հանածոներ
Ակնիկից հյուսիս-արևելք կային քարայրներ, իսկ հարավ-արևելքում` սյունաձև բարձրացող հսկայական քարեր, որոնք ունեին դեղնակարմրավուն տուֆի տեսք և օգտագործվում էին որպես շինանյութ։

## Տես նաև
* Խարբերդի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գյուղեր
Ռեթիմնո

**Ռեթիմնո** (), քաղաք Կրետե կղզու հյուսիսային ափին։

## Աշխարհագրություն
Ռեթիմնոն կրետական ամենագեղեցիկ քաղաքներից է, որը տեղակայված է վարչական կենտրոն Հերակլիոնից 78 կմ հեռավորության վրա՝ Խանիայից 59 կմ դեպի արևելք։ Նավահանգստային այս փոքրիկ քաղաքը կառուցվել է վենետիկցիների կողմից։

Կրետե կղզու զբոսաշրջային, ինչպես նաև առողջարանային նշանավոր կենտրոններից է։ Քաղաքը հայտնի է իր ֆեստիվալներով՝ կուլտուրական ձեռնարկումներով զուգակցվող տոնակատարություններով։ Այստեղ է գտնվում նաև կղզու մայր բուհը՝ Կրետեի համալսարանը։ Կղզու գլխավոր տեսարժանությունը համարվում է վենետիկյան Ֆորտեզա ամրոցը։ Այս ամրոցը համարվում է ամենամերձափնյա պաշտպանական ամրությունն ամբողջ Կրետեում, որի շինարարական աշխատանքներին մասնակցել են ավելի քան 100000 մարդ։

Հայտնի է նաև չորս նահատակների հրապարակը՝ համանուն եկեղեցու հարևանությամբ, որտեղ պահպանվել են գլխատված Կրետեի թուրքերի մասունքները։

## Քույր քաղաքներ
*  Այիա Նապա, Կիպրոսի Հանրապետություն 
*  Պուշկին, Ռուսաստան
*  Կաստենազո, Իտալիա

## Աղբյուրներ

Կատեգորիա:Կրետե
Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հունաստանի քաղաքներ
Գինու գավաթը (նկար)

**«Գինու գավաթը»** (այլ անվանումներ՝ **«Տիկինն ու ազնվայրը գինի են խմում»**, ), բարոկկո դարաշրջանի հոլանդացի հռչակավոր գեղանկարիչ, հոլանդական գեղանկարչության ոսկե դարաշրջանի ներկայացուցիչ Յան Վերմեերի նկարը։ Կտավը հեղինակը վրձնել է 1658 թվականին։ Յուղաներկով կտավի չափերն են՝ 66.3 × 76.5 սմ։ Այսօր «Գինու գավաթը» ստեղծագործությունը պահպանվում և ցուցադրվում է գերմանական Բեռլինի պատկերասրահում։

## Պատմություն և սյուժե
Յան Վերմեերը 27 տարեկան հասակում էր, երբ նկարեց «Գինու գավաթը» ստեղծագործությունը։ Արվեստի պատմաբան Վալթեր Լիդտկեն մի առիթով գրել է.

Սեղանի շուրջ նստած մարդկանց և գինի համտեսող կանանց նկարելու գաղափարը Յան Վերմեերի մոտ առաջացել է Պիտեր դե Հոոխի վրձնին պատկանող «Հոլանդական բակ» կտավի ազդեցությամբ։

Սակայն Յան Վերմեերի նկարը բավականաչափ տարբերվում է Պիտեր դե Հոոխի աշխատանքից։ «Գինու գավաթը» ստեղծագործության ինտերիերը լրիվ այլ է, այն ինչ-որ սենյակի մեջ է, իսկ նախատիպը հանդիսացող կտավի ինտերիերը բացօթյա տեսարան է։

Կտավի երկու հերոսների հանդերձանքը, ասեղնագործ սփռոցը, դիմացի պատին փակցրած նկարի ոսկեջրված շրջանակը, ինչպես նաև ձախ կողմում գտնվող պատուհանի վիտրաժի վրայի զինանշանը ենթադրում են հարուստ պաճուճանքի մասին, ինչը բացակայում է «Հոլանդական բակ» ստեղծագործությունում։
[thumb|left|250px|[Պիտեր դե Հոոխ, *Հոլանդական բակ*, մոտավորապես 1657 թվական]]
Կտավում ներկայացված տեսարանն իրենից ենթադրում է սիրատածության կամ հոգածման ինչ-որ մի տարատեսակ։ «Գինու գավաթը» ստեղծագործության գործող հերոսները երկուսն են՝ տղամարդը և գինի ըմպող կինը, որոնց ինքնությունը բացահայտված չէ։ Կինը, որի ձեռքին գինու գավաթն է, դատարկել է ցվերջ ու պահել է շուրթերին։ Իսկ տղամարդը, որը հետևում է կնոջը, փորձում է հնարավորինս շատ գինի խմեցնել կնոջը։ Դիմացի աթոռին Յան Վերմեերը նկարել է երաժշտական գործիք՝ քնար, իսկ սեղանին՝ նոտաների ձեռնարկներ։

## Ծանոթագրություններ

## Գրականություն
* 
* Gowing, Lawrence. *Vermeer*. University of California Press; 1 edition 5 December 1997. ISBN 0-520-21276-2.
* Liedtke, Walter. "Vermeer and the Delft School". New York: Metropolitan Museum of Art, 2001. ISBN 0-300-08848-5.
* Wheelock, Arthur. *Vermeer*. Yale University Press; 1st edition, 25 October 1995. ISBN 0-300-06558-2.
* Norbert Schneider: *Vermeer sämtliche Gemälde.* Taschen, Köln 2004, ISBN 3-8228-6377-7.
* Arthur K. Wheelock: *Vermeer*. DuMont, Köln 2003, ISBN 3-8321-7339-0.
* Jan Kelch, Rainald Grosshans (Hrsg.): *Gemäldegalerie Berlin, 50 Meisterwerke.* Scala, London 2001, ISBN 3-8030-4022-1.
* Tilmann von Stockhausen: *Gemäldegalerie Berlin. Die Geschichte ihrer Erwerbungspolitik 1830–1904.* Nicolai, Berlin 2000, ISBN 3-87584-769-0.

## Արտաքին հղումներ
* Sie sind jetzt hier: Staatliche Museen zu Berlin 

Կատեգորիա:1658 նկարներ
Կատեգորիա:Բեռլինի պատկերասրահի նկարներ
Կատեգորիա:Յան Վերմեերի նկարներ
Կատեգորիա:Նիդերլանդների արվեստ
Կարա Բալա

**Ստեփան Հարությունյան** (առավել հայտնի որպես **«Կարա Բալա»**, **Կարաբալա**, **Ղարաբալա**, , «սև տղա», ), ծաղկավաճառ, 20-րդ դարի Երևանի բնակիչ։

## Կենսագրություն
Կարա Բալան (իսկական անունը՝ Ստեփան Հարությունյան) ծնվել է 1900 թվականին, Քանաքեռ գյուղում, ունևորի ընտանիքում։ Ստեփանի ընտանիքն ֆլորայի այգիների սեփականատերն է եղել, որտեղ այսօր Երևանի մետրոյի «Երիտասարդական» կայարանն է։ Հայաստանում Խորհրդային կարգերի հաստատումից հետո նրա ընտանիքը կորցրեց հարստությունը։

1926 թվականին ամուսնացել է Աշխեն անունով կնոջ հետ, ունեցել է Ժորժիկ անունով որդի։

Նա սիրահարված է եղել հայտնի դերասանուհի Արուս Ոսկանյանին, որն աշխատանքի էր գնում Աբովյան փողոցով։ 1926 թվականի մի օր Կարա Բալան դանակահարում է թուրք երիտասարդի, որը հետապնդում էր Արուս Ոսկանյանին։ Նա ձերբակալվում և տարվում է Երևանի ուղղիչ տուն, որտեղ նույն հոդվածով նույն թվականին բերվեց նաև Եղիշե Չարենցը։

Կարաբալան հայտնի է դարձել Երևանի փողոցներում ծաղիկ վաճառելով (նվիրելով)։ Մահացել է ենթադրաբար 1965 թվականին։

Վերջին տարիներին Կարա-Բալան ապրում էր Հանրախանութի պահեստում։ Մի օր այնտեղ պետք է ստուգումներ կատարվեին, և Հանրախանութի տնօրենը Կարա-Բալային ասաց, որ նա  2-3 օրով ազատի պահեստը։ Ցուրտ օրեր էին կանգնած, և նա ցրտահարվեց, Հանրախանութի մոտից տեղափոխվեց հիվանդանոց, որտեղ և մահացավ։

## Կարա Բալան մշակույթում
Ծաղկավաճառ ծերունին դարձավ Հին Երևանի խորհրդանիշերից մեկը, ինչի շնորհիվ տարբեր ժամանակներում նրան նվիրվեցին գրական և արվեստի մի շարք ստեղծագործություններում։

### Կարա Բալան գրականությունում
Կարա Բալային նվիրված բանաստեղծություններ են գրել Հովհաննես Շիրազը, Եղիշե Չարենցը և Համո Սահյանը։

### Կարա Բալան արվեստում
Կարա Բալայի մասին գրվել են երգեր։ Նրա մասին երգ ունի Պապին Պողոսյանը։

1981 թվականին «Հայֆիլմի» նկարահանած «Մեր պապերի քայլերգը» ֆիլմում Կարա Բալային մարմնավորել է Ազատ Շերենցը։

### Կարա Բալայի արձան

1995 թվականին Երևանում տեղադրվել է Կարա Բալայի արձանը, որի քանդակագործը Լևոն Թոքմաջյանն է։ Այժմ արձանը գտնվում է Աբովյան փողոցի սկզբնամասում։

## Ծանոթագրություններ

## Արտաքին հղումներ
* Լևոն Թոքմաջյան, Կարաբալայի արձանը 2006թ.
* Մի Լեգենդի պատմություն

Կատեգորիա:Երևանի խորհրդանիշներ
Սոֆյա Խիտարովա

**Սոֆյա Մովսեսի Խիտարովա**, հեղինակ, խմբագիր, թարգմանիչ։

## Կենսագրություն
Սոֆյա Խիտարովան ծնվել է 1908 թվականի ապրիլի 6-ին Թիֆլիսում։ Ավարտել է Մոսկվայի մանկավարժական ինստիտուտի բանասիրական ֆակուլտետը։ Գրականագիտական հոդվածներով պարբերական մամուլում հանդես է եկել 1930-ական թվականների երկրորդ կեսից։ Զբաղվել է խորհրդային բազմազգ գրականության ուսումնասիրությամբ և պրոպագանդայով։ Որպես հեղինակ և գիտխմբագիր՝ մասնակցել է Մոսկվայի համաշխարհային գրականության ինստիտուտի կողմից լույս ընծայված «ՍՍՀՄ ժողովուրդների գրականության զարգացման խնդիրները», «Ազգայինն ու ինտերնացիոնալը սովետական գրականության մեջ», «Սովետական վեպը», «Սովետական բազմազգ գրականության պատմություն» (6 հատորով) և ուրիշ աշխատությունների հրատարակություններին։

Ռուսերեն առանձին գրքերով լույս են տեսել նրա Ստեփան Զորյանին (Մոսկվա, 1960), Հովհաննես Հովհաննիսյանին (Մոսկվա, 1965) նվիրված մենագրությունները, «Նոր բնագծերում» (մեր օրերի բազմազգ արձակի մասին, հեղինակակից՝ Ն. Վորոբյովա, Մոսկվա, 1974), «Գրականությունների ոճական որոնումներն ու փոխներգործությունը» (Մոսկվա, 1976) աշխատությունները։

Գրականագիտական աշխատանքներին զուգընթաց զբաղվել է թարգմանությամբ։ Հայերենից ռուսերեն է թարգմանել Րաֆֆու «Խենթը», «Ոսկի աքաղաղ» վեպերը, «Հարեմ» և այլ պատմվածքներ, Նար-Դոսի, Գաբրիել Սունդուկյանի, Ակսել Բակունցի, Հովհաննես Թումանյանի, Ավետիք Իսահակյանի, Ստեփան Զորյանի, Անահիտ Սահինյանի և ուրիշ հայ հեղինակների գործեր։

Սոֆյա Խիտարովայի և Գ. Լոմիձեի խմբագրությամբ ռուսերեն լույս է տեսել «Սովետական բազմազգ վեպը» աշխատությունը (Մոսկվա, 1985)։

## Ծանոթագրություններ

## Աղբյուրներ
* Խաչատրյան Հ. Հ., Գրական տեղեկատու։ Հայաստանի սովետական գրողների միության անդամներ, 1934-1986։ Երևան, Սովետակակն գրող, 1986, 624 էջ։

Կատեգորիա:Հայերենից ռուսերեն թարգմանիչներ
Իզաբելլա I (այլ կիրառումներ)

**Իզաբելլա I** նաև կարող է վերաբերվել`
* Իզաբելլա I (Կաստիլիայի թագուհի) (1451–1504)
* Իզաբելլա I (Երուսաղեմի թագուհի) (1172–1205) 
* Իզաբելլա I (Մալյորկայի թագուհի) (1337–1406)

## Տես նաև
* Եղիսաբեթ I (այլ կիրառումներ)
Սաթի թանգարան (Պալանգա)

**Սաթի թանգարան** (), թանգարան Պալանգայում, Լիտվայի գեղարվեստի թանգարանի մասնաճյուղը։

## Պատմություն և հավաքածու
Բալթիկ ծովի մերձափնյա տարածքը նախապատմական շրջանից եղել է սաթի աղբյուր։ Նեոլիթի շրջանին վերաբերող սաթե գտածոներ են հայտնաբերվել հարևան Յուոդկրանտե գյուղում։ Լիտվական դիցաբանությունը, բանահյուսությունը սերտորեն առնչվում են սաթին։ 17-րդ դարում Պալանգայում գործել են սաթի արհեստանոցներ, իսկ 18-րդ դարավերջին Պալանգան դարձել է սաթի արդյունահանման կենտրոնը Ռուսական կայսրությունում։

250px|մինի|ձախից|Արևային քար
Սաթի թանգարանը գտնվում է Տիշկևիչների պալատում, որ կառուցվել է 1897 թվականին գերմանացի ճարտարապետ Ֆրանց Շվեխտենի նախագծով։ Պալատի հարևանությամբ բուսաբանական այգի է հիմնադրված։ Թանգարանը բացվել է 1963 թվականի օգոստոսի 3-ին, զբաղեցնում է 750 մ² մակերեսով 15 սրահ։ Հավաքածուն ընդգրկում է 28.000 միավոր։ Ցուցադրության են ներկայացված սաթի 4.500 քար կամ առարկա, որի պատրաստման համար սաթ է օգտագործվել։ Հավաքածուն ներկայացնում է ինչպես սաթի ձևավորումը իր էվոլյուցիայի ընթացքում, այնպես էլ նրա դերը մարդկության պատմության ու մշակույթի մեջ։ Ցուցանմուշներից շատերը արվեստի գործեր են։
 
28.000 ցուցանմուշների մոտավորապես կեսում սաթի մեջ գտնվում են միջատներ կամ բույսեր։ Թանգարանում ներկայացված է «սաթե արևը» կամ «արևային քարը», որը սաթի ամենամեծ քարերից մեկն է։ Այն կշռում է 3.5 կգ։ Քարը երկու անգամ հափշտակվել է։ 2011 թվականին նորացվել է թանգարանի ցուցադրությունը, բացվել են մինչ այդ հաճախորդների համար փակ սրահներ։ 2012 թվականին այստեղ բացվել է ցուցահանդես` նվիրված լիտվացի նշանավոր բանաստեղծ Մայրոնիսին։

## Նամականիշեր

File:Stamps of Lithuania, 2009-17.jpg|Սաթի թանգարանը լիտվական նամականիշի վրա, 2009
File:Stamps of Lithuania, 2009-18.jpg|«Արևային քարը» լիտվական նամականիշի վրա 2009


## Ծանոթագրություններ

## Արտաքին հղումներ
* Պաշտոնական կայք 
* Թանգարանի մասին 

Կատեգորիա:1963 հիմնադրումներ Լիտվայում
Կատեգորիա:1963 հիմնադրված թանգարաններ
Կատեգորիա:Լիտվայի թանգարաններ
Շուդեկ (այլ կիրառումներ)

**Շուդեկ**, կարող է վերաբերել՝
* Շուդեկ - գետ Բաշկորտոստանում, հոսում է Յանաուլսկի շրջանով
* Շուդեկ - գյուղ Ռուսաստանի Բաշկորտոստան հանրապետության Յանաուլսկի շրջանի կազմում
Շուլկա (այլ կիրառումներ)

**Շուլկա**, կարող է վերաբերել՝
* Շուլկա - գետ Ռուսաստանում, հոսում է Կոմի Հանրապետությունով
* Շուլկա - խուտոր Ռուսաստանի Բաշկորտոստան հանրապետության Բայմակսկի շրջանի կազմում
Շումիխա (այլ կիրառումներ)

**Շումիխա**, կարող է վերաբերել՝
* Շումիխա - գետ Ռուսաստանում, հոսում է Կեմերովոյի և Տոմսկի մարզերում
* Շումիխա - գետ Ռուսաստանում, հոսում է Կեմերովսկի շրջանում և Կեմերովոյի մարզում
Շույա (այլ կիրառումներ)

**Շույա**, կարող է վերաբերել՝
* Շույա - գետ Ռուսաստանում, հոսում է Շաբալինսկի շրջանում, Կիրովի մարզում
* Շույա - գյուղ Ռուսաստանի Կարելիայի հանրապետության Պրիօնեժսկի շրջանի կազմում
Շույգա (այլ կիրառումներ)

**Շույգա**, կարող է վերաբերել՝
* Շույգա - գետ Ռուսաստանում, հոսում է Կոմի Հանրապետությունում, Արխանգելսկի մարզում
* Շույգա - գյուղ Ռուսաստանի Արխանգելսկի մարզի Պինեժսկի շրջանի կազմում
Շուշան (այլ կիրառումներ)

**Շուշան**, կարող է վերաբերել՝
* Շուշան - շուշանազգիների ընտանիքի բազմամյա սոխուկավոր խոտաբույսերի ցեղ
* Շուշան - պատկերազարդ շաբաթաթերթ
Շուրա (այլ կիրառումներ)

**Շուրա**, կարող է վերաբերել՝
* Շուրա - գետ Ռուսաստանում, հոսում Բաշկորտոստան հանրապետությունում
* Շուրա - գետ Ռուսաստանում, հոսում է Յուրյանսկի շրջանում Կիրովի մարզում
* Շուրա - գյուղ Ուկրաինայի Վիննիցայի մարզի Նեմիրովի շրջանում
Շչերբակովո (այլ կիրառումներ)

**Շչերբակովո**, կարող է վերաբերել՝
* Շչերբակովո - գյուղ Ռուսաստանի Դաշնության Ռոստովի մարզի Նեկլինովսկի շրջանում
* Շչերբակովո - գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Շվայնֆուրտ (այլ կիրառումներ)

**Շվայնֆուրտ**, կարող է վերաբերել՝
* Շվայնֆուրտ - կոմունա Գերմանիայի Բավարիա հողում
* Շվայնֆուրտ - շրջան Գերմանիայում։
Շվարցվալդ (այլ կիրառումներ)

**Շվարցվալդ**, կարող է վերաբերել՝
* Շվարցվալդ - լեռնազանգված Գերմանիայի հարավ-արևմուտքում
* Շվարցվալդ - տորթ հարած սերուցքով
Դևեջի (այլ կիրառումներ)

**Դևեջի**, կարող է վերաբերել՝
* Դևեջի - գյուղ Արևմտյան Հայաստանում, Սեբաստիայի վիլայեթի Ամասիայի գավառում
* Դևեջի - Դավաջի, գյուղ Արևմտյան Հայաստանում, Բալուի գավառակում
Դևեբոյնու (այլ կիրառումներ)

**Դևեբոյնու**, կարող է վերաբերել՝
* Դևեբոյնու - լեռնագագաթ Հայկական լեռնաշխարհում, հայկական Տավրոս լեռնահամակարգի արևմտյան հատվածում
* Դևեբոյնու - լեռնագագաթ Գեղամա լեռնահամակարգում, Ուղտուպար լեռնաբազուկում
Դրուժնի (այլ կիրառումներ)

**Դրուժնի**, կարող է վերաբերել՝
* Դրուժնի - գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում
* Դրուժնի - գյուղ Ռուսաստանի Նիժնի Նովգորոդի մարզի Կստովսկի շրջանի կազմում
Պատմություն Հունաց

**«Պատմություն Հունաց»** կամ **«Հելլինիկա»** (), աթենական ծագումով հին հունական գրող և պատմիչ, ինչպես նաև զորավար Քսենոփոնի աշխատությունը՝ նվիրված Հունաստանի պատմությանը։

## Կառուցվածք
Բաղկացած է երկու անկախ մասերից, որոնք բաժանված են ըստ պատմական ժամանակահատվածների։ Առաջին մասը իր հերթին բաղկացած է երկու գլխից։ Այդտեղ ներկայացված են ամբողջ Հունաստանը ցնցած Պելոպոնեսյան պատերազմների վերջին վեց տարիները։

Խորհրդանշական է այն, որ Քսենոփոնն իր աշխատության սկիզբը համարել է պատմիչ Թուկիդիդեսի աշխատության ավարտը (Թուկիդիդեսի *«Պելոպոնեսյան պատերազմի պատմություն»* աշխատությունն ավարտվում է Պելոպոնեսյան պատերազմների սկզբի և ընթացքի նկարագրությամբ)։

Ենթադրվում է, որ Քսենոփոնն իր այս աշխատությունը գրել է Հին Հունաստանի Սկիլունտե քաղաքում։

Երկրորդ մասը բավականին տարբեր է առաջինից՝ և՛ կառուցվածքով և բովանդակությամբ։ Այն ներառում է հինգ գլուխներ։ Այն հիմնականում ներկայացնում է Հին Հունաստանում տիրող աշխարհաքաղաքական և սոցիալ-տնտեսական իրադրությունը Պելոպոնեսյան արյունարբու մարտերից հետո։

Խորապես նկարագրված է Կինոսկեֆալեի և Մանտինեասի ճակատամարտերի սկիզբը, ընթացքն ու հետագա զարգացումները՝ մ.թ.ա. 4-րդ դարում։ Հայտնի է, որ Քսենոփոնն այս գիրքը ավարտին է հասցրել իր մահից կարճ ժամանակ առաջ։

## Տես նաև
* Քսենոփոն
* Անաբասիս

## Ծանոթագրություններ

Կատեգորիա:Քսենոփոնի աշխատություններ
Կատեգորիա:Հին հունական գրականություն
Darkness and Light (ալբոմ)

**Darkness and Light**, ամերիկացի երգիչ Ջոն Լեջենդի հինգերորդ ստուդիական ալբոմը։ Ալբոմը թողարկվել է 2016 թվականի հոկտեմբերի 2-ին, Columbia Records լեյբլով։

## Սինգլեր
Ալբոմի առաջին երգը *Love Me Now*-ն է, որը թողարկվել է 2016 թվականի հոկտեմբերի 7-ին։ 2016 թվականի հոկտեմբերի 6-ին թողարկվել է երգի տեսահոլովակը։ Ալբոմի երկրորդ երգը *Penthouse Floor*-ն է։ 2016 թվականի նոյեմբերի 25-ին թողարկվել է ալբոմի երրորդ երգը՝ *I Know Better*:

## Վաճառք
ԱՄՆ-ում Darkness and Light ալբոմը թողարկվելուց հետո, Billboard 200 չարթում այն զբաղեցրել է 14-րդ տեղը։ Առաջին շաբաթվա ընթացքում ալբոմը վաճառվել է 26,000 օրինակով։ Ալբոմը առաջին շաբաթվա ընթացքում լսվել է 12.5 միլիոն անգամ The album was also streamed 12.5 million times in the first week.:

## Երգացանկ

## Չարթեր

## Ծանոթագրություններ

Կատեգորիա:2016 ալբոմներ
Սուրբ Նշան եկեղեցու արական դպրոց (Թիֆլիս)

**Սուրբ Նշանի արական դպրոց**, հայկական ուսումնական հաստատություն Թիֆլիսում, որը գործում էր Սուրբ Նշան եկեղեցուն կից։

Ստեղծվել է 1848 թվականի հունիսի 2-ին Ներսես Ե Աշտարակեցի կաթողիկոսի կոնդակ-հրամանի համաձայն Թիֆլիսի Սուրբ Նշան եկեղեցու ենթակայության ներքո։ 1861 թվականի սկզբին այն Թիֆլիսի հայկական եկեղեցիներին կից գործող 6 դպրոցներից մեկն էր։ Հայտնի է, որ 1873- և 1875 թվականներին դպրոցն ուներ ընդամենը 18 աշակերտ, քանի որ գտնվում էր նյութական անմխիթար պայմաններում։ 1875 թվականին ուսումնարանի հոգաբարձուներ էին տեր Ղևոնդ Խարազյանցը և Գ. Աքիմյանցը։ 1876 թվականին դպրոցը գործում էր Հարություն վարժապետ Շահնազարյանի ղեկավարությամբ։

## Տես նաև
* Սուրբ Նշան եկեղեցու օրիորդաց դպրոց

## Ծանոթագրություններ

Կատեգորիա:Հայկական արական դպրոցներ
Կատեգորիա:Նոր շրջանի հայկական դպրոցներ
դա
Սուրբ Նշան եկեղեցու օրիորդաց դպրոց (Թիֆլիս)

**Սուրբ Նշանի օրիորդաց դպրոց**, հայկական ուսումնական հաստատություն Թիֆլիսում, որը գործում էր Սուրբ Նշան եկեղեցուն կից։

Սուրբ Նշան եկեղեցուն կից տարբեր ժամանակներում գործել են օրիորդաց դպրոցներ։ Հայտնի է, որ 1873 թվականին եկեղեցուն կից գործել է տիկին Տեր-Գրիգորյանցի հիմնած դպրոցը։ Սակայն առավել հայտնի օրիորդաց դպրոց է համարվում 1883 թվականին Հայուհյաց բարեգործական ընկերության կողմից բացված ուսումնական հաստատությունը, որը 1884 թվականին արդեն ուներ 200 սան։ 1884 թվականին ընկերության և Սուրբ Նշան եկեղեցու կողմից մասամբ հանգանակություններից հավաքված միջոցներով սկսվում է առանձին շինության կառուցումը։ Հայազգի տարբեր մասնագետներ անվճար դասախոսություններ են անցկացնում ուսումնարանում։ Այդպիսիներից է բժշկապետ Դավիթ Օրբելին, ով 1885 թվականին այդ գործի համար շնորհակալություն է ստանում Հայուհյաց բարեգործական ընկերության կողմից։ Նույն թվականին 30 սան ունեցող դպրոցին Նիկողայոս Մեղվինյանը և Մարկոս Դոլուխանյանը նվիրում են «Աղբիւր» ամսագրի տարվա լրակազմը։ Հայտնի է, որ 1887 թվականին օրիորդաց միդասյա դպրոցում դասավանդում էին Նունե Փրիդոնյանը (ռուսաց լեզու) և Մակար Վարդիկյանը (երգեցողություն)։

1888 թվականը դպրոցի համար առանցքային տարի է եղել։ Մայիսի 29-ին տեղի է ունեցել աշակերտուհիների ավարտական հանդիսավոր հրաժեշտը, իսկ սեպտեմբերի 21-ին բացվել է ուսումնարանի երրորդ բաժինը։ Բացմանը ներկա են եղել հոգաբարձուհիներ, բարեգործական ընկերության անդամներ, ուսումնարանի աշակերտուհիներն ու նրանց ծնողները։ Նորաբաց ուսումնարանը գտնվել է Սերգիևսկի փողոցի վրա՝ Շահպարունյանի տանը։ Այստեղ իրավունք ունեին ընդունվել այն աշակերտուհիները, ովքեր ավարտել էին դպրոցի առաջին բաժինը։
 
1888 թ. հոկտեմբերի 10-ին դպրոց է այցելել Հայ առաքելական եկեղեցու Մակար Ա Թեղուտցի կաթողիկոսը։ Այդ առթիվ «Արձագանք» պարբերականում տպագրվել է. 

Հայուհյաց բարեգործական ընկերությունը հետագայում էլ ֆինանսական աճակցություն է ցուցաբերել օրիորդաց դպրոցին, այդ թվում՝ նաև կից գործող կարուձևի ուսումնարանին։ Դպրոցը ֆինանսական աջակցություն է ստացել նաև անհատներից։

Հայտնի է, որ դպրոցը 1891/1892 ուսումնական տարում ունեցել է 6 ուսուցիչ՝ Հովհաննես սարկավագ Նազարյանց, ավագ ուսուցչուհի Նունե Փրիդոնյանց, Գալուստ Աբուլյանց, Աղեքսանդր Սիմեոնյանց, Մարիամ Մալումյանց և Սրբուհի Սուսանյանց։

1896 թվականին կառավարության հրամանով փակվելու նախօրեին եղել է երկդասյա` 5 բաժանմունքով։ 1907/1908 ուսումնական տարվանից գործում էր Կամոյանց եկեղեցու դպրոցի հետ միացյալ։ 1911 թվականին երկդասյա 5-ամյա հաստատություն էր։

## Տես նաև
* Սուրբ Նշան եկեղեցու արական դպրոց

## Ծանոթագրություններ

Կատեգորիա:Հայկական օրիորդաց դպրոցներ
Կատեգորիա:Նոր շրջանի հայկական դպրոցներ
դօ
Արմենակ Դանիելյան

**Արմենակ Մանասի Դանիելյան** (), հայ իրավաբան, իրավաբանական գիտությունների դոկտոր (1973)։

## Կենսագրություն
Արմենակ Դանիելյանը ծնվել է 1912 թվականին Խնձորեսկ գյուղում։ 1936 թվականին ավարտել է Երևանի պետական համալսարանի պատմության ֆակուլտետը, 1939 թվականին՝ Լենինգրադի իրավաբանական ինստիտուտը։ 1948-1958 թվականներին դասախոսել է Համամիութենական իրավաբանական ինստիտուտի մասնաճյուղերում, 1958-1964 թվականներին եղել է Վորոնեժի համալսարանի պետություն և իրավունքի տեսության և պատմության ամբիոնի վարիչ, 1965 թվականից՝ ՀՀ ԳԱԱ Փիլիսոփայության, սոցիոլոգիայի և իրավունքի ինստիտուտի ավագ գիտաշխատող։ 1965 թվականից դասավանդել է Երևանի պետական համալսարանի իրավաբանության ֆակուլտետում։

## Աշխատություններ
* Դատարան և դատախազություն։ Մեթոդական մշակում, օգնություն Կոնստիտուցիայի դասատուներին, Դանիելյան, Արմենակ Մանասի, Արամյան, Լ., Երևան, 1946։
* Ընտրական սիստեմը ՍՍՌՄ-ում։ (Օգնություն Կոնստիտուցիայի դասատուներին), Արամյան, Լ., Դանիելյան, Արմենակ Մանասի, Երևան։ Ա.հ., 1947:
* ՍՍՌՄ Կոնստիտուցիայի դասավանդման մի քանի հարցերի մասին, Արամյան, Լ, Դանիելյան, Արմենակ Մանասի, Երևան։ Ա. հ., 1946:
* ՍՍՌՄ պետական իշխանության բարձրագույն օրգանները և պետական կառավարման օրգանները։ Միութենական և ավտոնոմ ռեսպուբլիկաների պետական իշխանության բարձրագույն օրգանները և պետական կառավարման օրգանները։ Պետական իշխանության տեղական օրգանները, Ջուհարյան, Թորգոմ Գևորգի, Դանիելյան, Արմենակ Մանասի, Երևան։ Ա. հ., 1946
* ՍՍՌՄ պետական կառուցվածքը։ Մեթոդական մշակում, օգն. Կոնստիտուցիայի դասատուներին, Ճուղուրյան, Ավետիս Սմբատի, Դանիելյան, Արմենակ Մանասի, Երևան։ Ա. հ., 1946:
* ՍՍՌՄ քաղաքացիների հիմնական իրավունքներն ու պարտականությունները։ Դանիելյան, Արմենակ Մանասի, Արամյան, Լևոն, Երևան։ Ա. հ., 1947:
* Սովետական Կոնստիտուցիայի զարգացման էտապները, Արամեան, Լ., Դանիելյան, Արմենակ Մանասի, Երևան։ Ա.հ., 1947:
* Սովետական իրավունքի բովանդակության ու ձևի հարաբերակցությունը, Դանիելյան, Արմենակ Մանասի, Երևան, ՀԽՍՀ ԳԱ, 1972։
* Սոցիալիստական իրավունքի բովանդակության ու ձևի հարաբերակցությունը, Դանիելյան, Արմենակ Մանասի, Երևան։ ՀԽՍՀ ԳԱ հրատարակչություն, 1972։
* Սպառկոոպերացիայի հաշվետու-վերընտրական կամպանիայի հիմնական խնդիրները, Դանիելյան, Արմենակ Մանասի. -- Հայկոոպ, Երևան տպ. Հայկոոպի, 1930։

## Ծանոթագրություններ

Կատեգորիա:ԵՊՀ պատմության ֆակուլտետի շրջանավարտներ
Կատեգորիա:Իրավաբանական գիտությունների դոկտորներ
Կատեգորիա:Հայ իրավաբաններ
Վյաչեսլավ Շևչուկ

**Վյաչեսլավ Շևչուկ** (, ), ուկրաինացի ֆուտբոլիստ, պաշտպան։

## Խաղացողի կարիերա
2000 թվականի հունիսից խաղացել է «Շախտյոր» ֆուտբոլային ակումբում։ 
2016 թվականի դեկտեմբերի 27-ին հայտարարեց կարիերան ավարտելու մասին։

Ելույթները «Շախտյոր» ֆուտբոլային ակումբում 

**Հապավումներ:**

**ՊԼ**, Պրեմիեր լիգա (2008/2009, Ուկրաինայի չեմպիոն)

**ՈՒԳ**, Ուկրաինայի գավաթ

**ՈՒՍ**, Ուկրաինայի սուպերգավաթ

**ՉԼ**, ՈՒԵՖԱ չեմպիոնների լիգա

**ԵԼ**, ՈՒԵՖԱ Եվրոպայի լիգա (2009/2010, ՈՒԵՖԱ-ի գավաթ)

**Փակագծում նշված են գոլերը:**

## Ձեռքբերումներ
### Թիմային
* Ուկրաինայի չեմպիոն (7) - 2005/06, 2007/08, 2009/10, 2010/11, 2011/12, 2012/13, 2013/14
* Ուկրաինայի առաջնության արծաթե մեդալակիր (4) - 2006/07, 2008/09, 2014/2015, 2015/2016
* Ուկրաինայի գավաթի դափնեկիր (5) - 2007/08, 2010/11, 2011/12, 2012/13, 2015/16
* Ուկրաինայի գավաթի խաղարկության եզրափակչի մասնակից (2) - 2013/14, 2014/15
* Ուկրաինայի սուպերգավաթի դափնեկիր (3) - 2008, 2013, 2014
* ՈՒԵՖԱ գավաթի դափնեկիր (1) - 2008/09

### Պետական պարգևներ
* «Արիության համար» III աստիճանի շքանշան (25 մայիսի, 2009) — *մարզական բարձր արդյունքի հասնելու՝ 2009 թվականին ՈՒԵՖԱ գավաթը նվաճելու, արիություն ցուցաբերլու, անձնազոհության ու հաղթանակի հասնելու կամքի, հայրենական ֆուտբոլի միջազգային հեղինակության հաստատման համար*
* «Աշխատանքի ու հաղթանակի համար» մեդալ (19 օգոստոսի, 2006) — *2006 թվականի ֆուտբոլի աշխարհի առաջնությունում մարզական բարձր արդյունքների հասնելու (Գերմանիայի Դաշնային Հանրապետություն), արիություն ցուցաբերելու, անձնազոհության ու հաղթանակի հասնելու կամքի, Ուկրաինայի միջազգային հեղինակության հաստատման համար*

## Ծանոթագրություններ

## Արտաքին հղումներ
* 

Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Հայ-ադրբեջանական ռազմական բախում (դեկտեմբեր, 2016)

**Հայ-ադրբեջանական ռազմական բախում** զինված ընդհարում հայ-ադրբեջանական զինված ուժերի միջև, որը տեղի է ունեցել 2016 թվականի դեկտեմբերի 29-ի վաղ առավոտյան: Ադրբեջանի զինված ուժերի դիվերսիոն ստորաբաժանումը հարձակում է իրականացրել Հայաստանի զինված ուժերի դիրքերի և բնագծերի ուղղությամբ, որոնք գտնվում են Տավուշի մարզի Չինարի գյուղի հարավարևելյան ուղղությունում։ Մարտերը շարունակվել են առնվազն մինչև կեսօր։ Երկուստեք կիրառվել են տարբեր տրամաչափի և նշանակության զինատեսակներ, այդ թվում՝ դիպուկահարներ և նռնականետեր։

## Պատմություն
2016 թվականի դեկտեմբերի 29-ի վաղ առավոտյան Հայաստանի Տավուշի մարզի Չինարի գյուղից դեպի հարավ-արևելք ընկած պետական սահմանի հատվածում ադրբեջանական զորքերը ձեռնարկել են դիվերսիոն ներթափանցման փորձ։ Հայաստանի զինված ուժերը մարտի են բռնվել հակառակորդի հետ։ Հայկական կողմը տվել էր 3 զոհ։ Հայաստանի պաշտպանության նախարարությունը հայտնել էր, հակառակորդը հետ է շպրտվել, տալով զոհեր ու վիրավորներ, այդ թվում նաև` հայկական մարտական դիրքերի հատվածում:

## Կողմերի կորուստներ
Մարտերի ընթացքում կողմերի ունեցած կորուստների և ձեռքբերումների մասին տեղեկությունները հակասական են։ Հայկական կողմը, համաձայն Հայաստանի պաշտպանության նախարարության տարածած հաղորդագրության, ունի 3 զոհ, այդ թվում՝ 1 սպա, իսկ Ադրբեջանի պաշտպանության նախարարության տարածած տեղեկատվության համաձայն՝ բազմաթիվ կորուստներ։ Հայաստանի պաշտպանության նախարարության մամլո խոսնակ Ա. Հովհաննիսյանի տարածած տվյալներով Ադրբեջանի ԶՈՒ-ն ունի մինչև 7 զոհ, որից մեկի դին գտնվում է հայկական զինուժի վերահսկողության տարածքում։ Ադրբեջանական կողմը հայտնել է ընդամենը մեկ անհետ կորածի մասին՝ հերքելով 7 զոհ ունենալում մասին հայկական կողմից տարածած տեղեկատվությունը։

### Հայկական կողմի կորուստներ
Հայաստանի պաշտպանության նախարարության հաղորդագրությունների համաձայն՝ հայկական կողմի ունեցած մարդկային կորուստները երեքն են՝ ավագ լեյտենանտ Շավարշ Մելիքսեթի Մելիքյանը, շարքայիններ Էդգար Գրիգորի Նարայանը և Էրիկ Գարիկի Աբովյանը։ Վերջին երուսը սպանվել են լվացարանում, երբ լվացվելիս են եղել, իսկ ավագ լեյտենանտ Շ. Մելիքյանը՝ նրանց օգնության շտապելիս։

### Ադրբեջանական կողմի կորուստներ
Ադրբեջանի պաշտպանության նախարարությունը, հերքելով հայկական կողմի տարածած ադրբեջանական մինչև 7 զոհերի մասին տեղեկությունները, պաշտոնապես հաստատում է 1 անհետ կորած զինծառայող ունենալը։ Անհետ կորածը, իսկ ըստ Հայաստանի ԶՈՒ-ի՝ սպանվածը, հանդիսանում է Ադրբեջանի զինված ուժերի զինծառայող Չինգիզ Սալման օղլի Գուրբանովը։

## Միջազգային արձագանք
2016 թվականի դեկտեմբերի 29-ի առավոտյան Հայաստանի Հանրապետության Տավուշի մարզի Չինարի գյուղի մոտ և վերջինիս ուղղությամբ Հայաստան-Ադրբեջան սահմանային հատվածում տեղի ունեցած ռազմական բախմումը գրեթե չի արժանացել միջազգային արձագանքին։ 
* 30px Իրադարձությունների վերաբերյալ կարճ հաղորդագրություն է տարածել ՀԱՊԿ գլխավոր քարտուղար Նիկոլայ Բորդյուժան.

Ն. Բորդյուժայի վերոնշյալ անհասցեական հայտարարությունը անընդունելի են համարել՝ ակնարկելով, որ Հայաստանը ՀԱՊԿ-ի անդամ է, և վերջինս պետք է իրեն աջակցեր։

## Ծանոթագրություններ

Կատեգորիա:2016 Հայաստանում
Կատեգորիա:Հայ-ադրբեջանական զինված ընդհարումներ
Քենդի Դալֆեր

**Քենդի Դալֆեր** (Դյուլֆեր) (, ծնվ. սեպտեմբերի 19,1969, Ամստերդամ), նիդերլանդացի սաքսոֆոնիստուհի և երգչուհի։ Համաշխարհային հռչակ է ձեռք բերել հանրահայտ «Լիլին այստեղ է եղել» () երաժշտական կոմպոզիցիայի շնորհիվ, որը գրել է Դեյվ Ստյուարդի հետ համատեղ 1989 թվականի նոյեմբերին։

## Կենսագրություն
Քենդի Դալֆերը ծնվել է նիդերլանդացի հայտնի տենոր-սաքսոֆոնիստ Հանս Դալֆերի ընտանիքում։ Հայրը Քենդիին փոքր տարիքից սովորեցրել է ջազային հայտնի կատարողների՝ Սոնի Ռոուլինգի, Քոուլման Հոքինսի, Դեքսթեր Գորդոնի երաժշտությունը ճիշտ ընկալել։ Քենդին սկսել է սաքսոֆոն նվագել վեց տարեկանից։
 
1989 թվականի նոյեմբերին Քենդի Դալֆերը և Դեյվ Ստյուարդը գրել են հոլանդացի ռեժիսոր Բեն Վերբոնգի «Գանձապահ կինը» ( / Lily Was Here) «Լիլին այստեղ է եղել» դրամայի թրիլերի սաունդթրեքը։ Երաժշտական թեման 1989 թվականի նոյեմբերի 25-ին դարձել է  «Dutch Top 40» ազգային հիթ շքերթի առաջատարը և պահել է դիրքը վեց շաբաթ՝ մինչև 1989 թվականի դեկտեմբեր 30-ը։ Կոմպոզիցիան հաջողություն է ունեցել նաև այլ երկրներում՝ երկրորդ տեղ նորվեգական չարտում (Norwegian Singles Chart), վեցերորդ տեղը բրիտանական չարտում (UK Singles Chart)։ 1990 թվականի ամռանը կոմպոզիցիան ԱՄՆ ամենաժաղովրդական երգերի Billboard Hot 100 հիթ շքերթում գրավել է 11-րդ տեղը։

## Ձայնագրած ալբոմներ
* 1990 - *Saxuality*
* 1993 - *Sax a go go*
* 1995 - *Big Girl*
* 1997 - *For The Love Of You*
* 1999 - *Girls Night Out*
* 2001 - *Live In Amsterdam*
* 2003 - *Right In My Soul*
* 2007 - *Candy Store*
* 2009 - *Funked Up & Chilled Out*
* 2011 - *Crazy*

## Ծանոթագրություններ

Կատեգորիա:Հոլանդացի երաժիշտներ
Կատեգորիա:Հոլանդացի երգչուհիներ